juni | 2011 | Neogeografen\nArbejdstilsynet kører Android og OpenStreetMap\nUdgivet den 28. juni 2011 af Soren Johannessen\n(Artikelserie Dit og mit kort, 74). Arbejdstilsynet har fået udviklet en intern Android app arbejdsredskab under navnet VIVI (Viden om Virksomheden). Ideen er, at de tilsynsførende på deres Samsung Galaxy Tab kan se hvilken rute de har kørt for at besøge de forskellige virksomheder på arbejdsdagen. Dernæst indrapporteres (eksport af data) rute og virksomheder til Arbejdstilsynets interne database.\nGrundkort er så OpenStreetMap baseret. Ved at vælge OpenStreetMap som grundkort, så skal Arbejdstilsynet ikke betale nogen dyre licenspenge for at benytte dette kort i deres interne Android app.\nMange flere offentlige myndigheder, der tager rundt i landet og laver kontrolbesøg kunne få udviklet samme type applikationer med OpenStreetMap som grundkort (ligegyldigt om det så er til iPhone, Android eller anden platform). Jeg tænker på offentlige myndigheder som fx Fødevarekontrollen og Miljøkontrollen er oplagte.\nUdgivet i Openstreetmap\t| Tagget Android, Arbejdstilsynet, Danmark OSM, Dit og mit, Dit og mit kort, Openstreetmap, OSM, Samsung Galaxy Tab, Viden om Virksomheden, VIVI\t| 3 svar\nUdgivet den 27. juni 2011 af Soren Johannessen\nVar du en af dem der ikke kunne få nok af at se den 134 timers live norgesejlads?\nNu planlægger det canadiske firma UrtheCast at installere 2 HD kamera på Den Internationale Rumstation fra næste år, der så vil live streame ned til os jordboere. Du kan så sidde hjemme og følge med 24/7 – Du kan se lidt i PR-videoen for projektet.\nJeg er bange for at det bliver stærkt vanedannende, at se på.\nNyhed via Keir Clarke\nUdgivet i rumfart, rummet\t| Tagget Den Internationale Rumstation, HD, International Space Station, ISS\t| Skriv et svar\nKøbenhavn Kommunes pipkanon frigivet\nUdgivet den 24. juni 2011 af Soren Johannessen\n(Artikelserie Dit og mit kort, 73). Vi skal have fundet København Kommunes byfugl. Vi vil lade vejlængden af de forskellige fuglenavne i pipkvarteret i København træffe dette valg.\nVi henter først alle geodata via OpenStreetMap API for pipkvarteret ned i en XML fil.\nQGIS softwaren foretager, så beregningen af vejlængden af fuglevejene fra den downloadede XML fil.\nVi har nu et yderst spændende resultat klar.\nØrnevej : 1480 meter\nStærevej : 1277 meter\nMågevej : 1169 meter\nRørsangervej : 1125 meter\nVibevej : 1026 meter\nGlentevej : 1018 meter\nNattergalevej : 1007 meter\nTornsangervej : 505 meter\nSvanevej : 494 meter\nGråspurvevej : 460 meter\nHejrevej : 445 meter\nGransangervej : 416 meter\nTranevej : 350 meter\nMejsevænget : 349 meter\nSkovduestien : 320 meter\nLærkevej : 319 meter\nKærsangervej : 301 meter\nBogfinkevej : 246 meter\nUglevej : 208 meter\nBlåmejsevej : 200 meter\nFalkevej : 194 meter\nSneppevej : 189 meter\nMusvågevej : 181 meter\nRingduestien : 176 meter\nRødkælkebo : 93 meter\nKøbenhavn Kommunes byfugl skal altså være en ørn. I bedste nærdemokratisk ånd, så skal det til afstemning blandt byens borgere hvilken type ørn, det så skal være (kongeørn, fiskeørn o.s.v.). Andre byer som fx Odense og Århus har også et pipkvarter. Disse kunne også på samme demokratisk vis kåre deres egen byfugl.\nRelateret emne til ovenstående – Læs om forfattervejkanonen Farsø.\nUdgivet i Openstreetmap\t| Tagget ørne, Dit og mit, Dit og mit kort, København, København Kommune, OpenStreetMap API, OSM, Pipkvarteret\t| Skriv et svar\nPingo og de andre vilde dyr i København Zoo\nUdgivet den 23. juni 2011 af Soren Johannessen\n(Artikelserie Dit og mit kort, 72). Så er de danske OpenStreetMap frivillige begyndt at kortlægge dyrene i København Zoo. Da fx et område hvor tigre går rundt jo er et geografisk objekt, så kan det let beskrives i OpenStreetMap. (hop direkte til kort her)\nSådanne kortlagte ting finder du ikke på kommercielle kort eller for den sags skyld hos KMS. Dette er OpenStreetMap primære styrke, at der kan fyldes uendelige mængder af geodata af hvad som helst ind i databasen – OpenStreetMap har ingen overordnet styring med, hvad der skal med eller ikke med. Det eneste krav er at disse kortlagte geografiske objekter findes i virkeligheden, og så er resten op til de frivillige.\nIdeen med at kortlægge dyr i zoologiske haver opstod i Tyskland, og den først zoo i OpenStreetMap var Berlin Zoo. Siden har ideen spredt sig som steppebrand i OpenStreetMap samfundet. Hermed er kortlægningsideen givet videre til andre danske zoologiske haver.\nNB – København Zoo er ikke helt færdigt endnu, men det er vist kun et spørgsmål om tid før det sker, ellers kan du speede processen op ved at hjælpe til som frivillig i OpenStreetMap.\nUdgivet i Openstreetmap\t| Tagget Berlin Zoo, Dit og mit, Dit og mit kort, København Zoo, Openstreetmap, OpenStreetMap Danmark, zoo\t| Skriv et svar\nJeg får ordnet min frisure hos Stasi Salons\nUdgivet den 22. juni 2011 af Soren Johannessen\n(Artikelserie Dit og mit kort, 71). Var du også en af dem, der trak på smilebåndet op til flere gange af fotobogen “København Con Amore” af Jokum Rohde og Søren Ulrik Thomsen? Hvor Jokum og Søren havde fotograferet mærkelige og sjove steder i København gennem en årrække. Så er sjove og underlige navne på 512 frisører verden over måske også noget for dig.\nMed frisørnavne som fx “Cuts Both Ways, Flying Scissors, Hair Make Dandy, Hairway to Heaven, Hairforce 1, Salon Chic Friseur für Damen und Herren, Cutting Remarks, SCHNITT FÜR SCHNITT, Mr. Pussy”\nHvis du føler dig for klog til denne her verden, så kan “IQ-Cut” måske hjælpe dig. Jeg synes ikke, at en frisør i England ved navn “Stasi Salons” lyder særligt betryggende.\nHvor kommer disse frisørnavne fra? – Jeg har trukket en liste (rettere sagt en XML fil) med ca. 20.000 frisører ud fra OpenStreetMap API, og så valgt dem jeg synes lød underlige og sjove (alt er relativt hvad der er sjovt og mærkeligt) . Jeg har brugt QGIS softwaren til at læse mig igennem alle disse navne – samt til at få kopieret de relevante frisørnavne ud.\nHvorfor bruger du Google Maps API her? – Som et eksempel på, at geodata fra OpenStreetMap må vises/bruges hvilket som helst sted og bruges i forskelligt software. Jeg skal bare angive OpenStreetMap som kilde (kildeangivelsen står i info-boksene for hver frisør).\nHvorfor er det sjove frisørnavn fra byen, hvor jeg bor ikke med? – Måske, den ikke er blevet lagt ind i OpenStreetMap endnu, hvilket du så kan gøre ved at blive OpenStreetMap frivillig, og så sende mig OpenStreetMap id’et på denne. Jeg vil så evt. smide den ind i kortmashup’et.\nHvorfor bruge tid på sådan noget pjat? – Eksemplet bruges til at vise, at du hurtigt kan få adgang til kæmpe mængder af frie geodata fra OpenStreetMap og kan lege rundt med disse lige så tosset du vil. Og så standardfrasen “Fordi man kan”\nJeg gider ikke se frisørnavnene på et kort, hvad gør jeg? – Okay, her er online regnearket med de alle 512 frisørnavnene.\nUdgivet i Openstreetmap\t| Tagget Dit og mit, Dit og mit kort, frisører, Openstreetmap, OpenStreetMap API, OSM, QGIS\t| Skriv et svar\n408 Værdifulde geologiske områder i Danmark\n(Artikelserie Dit og mit kort, 69). Vi tager endnu et eksempel på, hvordan man lettest kan lave kortmashup med en ESRI shapefile til brug på Web. Vi benytter et geodatasæt fra GEUS (De Nationale Geologiske Undersøgelser for Danmark og Grønland) der omhandler 408 “Værdifulde geologiske områder”\nShapefile uploades til GeoCommons – Jeg vælger hvilke attributter fra shapefile som skal med. Som grundkort vælges OpenStreetMap, ikoner og farver angives – Og her er så det færdige kortmashup.\nVil du have dette kort på din egen hjemmeside? Selvfølgelig har GeoCommons en indlejringskode (eng. Embed), dette er altid god stil at kunne tilbyde sådanne muligheder. Her kunne det offentlige lære en hel del. Klik på “Share” oppe i højre hjørne og vælg “Embed this map in your website” – snup HTML koden og tilpas højde/bredde, så det passer til din hjemmeside.\nGeoCommons tilbyder også i den helt rette geodata delingsånd, at hvis andre er interesseret i dine geodata og vil lave noget helt andet med disse geodata, at disse kan hentes i geoformater som KML, ny Shapefile, JSON, Atom og Spatialite (alle i WGS84 koordinatsystem).\nHvis du har fulgt med i min serie om GeoCommons, så havde vi i indlæget om Københavns Kommune cykelstiers bredde om linjer, i Kulturarvsstyrelsens “Seværdige fortidsminder i Danmark” om punkter og her i dette indlæg om GEUSs geodatasæt om områder (polygoner). Disse tre ting som punkter, linjer og polygoner håndterer GeoCommons nemt, hurtigt og enkelt, hvis du står med en stram deadline og lille budget for at lavet lidt kortvisualiseringer med dine Shapefiler.\nUdgivet i Openstreetmap\t| Tagget De Nationale Geologiske Undersøgelser for Danmark og Grønland, Dit og mit, Dit og mit kort, ESRI shape, GeoCommons, geodata, geodatasæt, GEUS, JSON, KML, ODIS, Openstreetmap, OSM, Shapefile\t| Skriv et svar\nDen semantiske geoweb II\nUdgivet den 20. juni 2011 af Soren Johannessen\n(Artikelserie Dit og mit kort, 68). Jeg viste i sidste uge 3 eksempler på REST og SPARQL søgninger ind i LinkedGeoData projektet. Jeg har nu oprettet en webside med 11 forskellige eksempler på REST og SPARQL søgninger. Så fx vis alle cykelhandlere på Vesterbro inden i den geografiske firkant (bbox=12.529400,55.662703,12.569705,55.674555) vil se sådan her ud\n(Du kan prøve ovenstående søgning her og som noget nyt kan du nu få det vist direkte i – rdf/xml formatet.\nDu kan selv prøve at ændre bredde- og længdegraderne i de viste eksempler på websiden og så prøve det af. Du kan benytte mit bredde- og længdegrads værktøj til at finde disse koordinater for det område du selv vil prøve af.\nUdgivet i Openstreetmap\t| Tagget Den semantiske geoweb, Den semantiske web, Dit og mit, Dit og mit kort, Linked Data, LinkedGeoData, OpenLink Virtuoso SPARQL Query, Openstreetmap, OSM, RDF, REST, SPARQL\t| Skriv et svar\nCulture Beats fra stenalderen\nUdgivet den 17. juni 2011 af Soren Johannessen\n(Artikelserie Dit og mit kort, 67). Vi fortsætter serien med hvordan man lettest kan lave kortmashup med en ESRI shapefile til brug på Web. Denne gang har vi fat i Kulturarvsstyrelsens shapefile med 1232 “Seværdige fortidsminder i Danmark“. Shapefile uploades til GeoCommons – Jeg vælger hvilke attributter fra shapefile som skal med. Som grundkort vælges OpenStreetMap, ikoner og farver angives – Og her er så det færdige kortmasup.\nZoom ind hen på kortet og klik på et ikon for at få oplysninger om et sted.\nVil du have dette kort på din egen hjemmeside? Selvfølgelig har GeoCommons en indlejringskode (eng. Embed), dette er altid god stil at kunne tilbyde sådanne muligheder. Klik på “Share” oppe i højre hjørne og vælg “Embed this map in your website” – snup HTML koden og tilpas højde/bredde, så det passer til din hjemmeside.\nGeoCommons tilbyder også i den helt rette geodata delingsånd, at hvis andre er interesseret i dine geodata og vil lave noget helt andet med disse geodata, at disse kan hentes i geoformater som KML, ny Shapefile, JSON, Atom og Spatialite. Jeg mener helt klart at GeoCommons er noget af den letteste vej til at få spredt dine geodata ( i fx et shapefil format) samt at lave nogle kortmashups hurtigt, uden at du behøver at være hardcore GIS specialist.\nUdgivet i Openstreetmap\t| Tagget Atom, Dit og mit, Dit og mit kort, ESRI shape, GeoCommons, JSON, kortmashup, kulturarv, kulturarv danmark, Kulturarvsstyrelsen, OSM, Seværdige fortidsminder i Danmark, shape, Shapefile, Spatialite\t| Skriv et svar\nGeografisk storytelling med store datasæt\nUdgivet den 16. juni 2011 af Soren Johannessen\n(Artikelserie Dit og mit kort, 66). Temaet for dette års Next Conference i Berlin var “Data Love“. Christopher Osborne fra firmaet ITO World gav en præsentation af deres arbejde med visualiseringer af store mængder geodata. ITO World er kendt i OpenStreetMap regi for for deres video “OSM 2008: A Year of Edits“. Samtidigt har de også lavet nogle analyseværktøjer til brug for OpenStreetMap frivillige.\nChristopher Osborne fortæller også en del om OpenStreetMap i præsentationen. Der er også plads til en historie om, at ITO World fik en e-mail fra Tim Berners-Lee. Hvor Tim siger at han skal holde en TED tale i februar 2010 og om ITO World ikke lige kunne lave en visualisering af den crowdsourcing på OpenStreetMap, der skete i ugerne efter jordskælvet 2010 i Haiti . Man siger selvfølgelig ikke nej til sådan en opgave og chance.\nSå er der også snak om road pricing i London, hvad folk troede for 10 år siden var umuligt, nemlig at lokke folk til at bruge cyklen til og fra arbejde I London, et projekt som jo er lykkes. Der vises nogle visualiseringer af cykelflowet ind/ud af forskellige zoner i London. Vi får også en visualisering at se under den islandske askesky sidste år, hvor luftrummet over Europa af fly er helt tomt, og så da de åbner igen.\nUdgivet i Openstreetmap\t| Tagget data love, Geografisk storytelling, ITO, ITO World, Openstreetmap, OSM, storytelling\t| Skriv et svar\nDen semantiske geoweb\nUdgivet den 15. juni 2011 af Soren Johannessen\n(Artikelserie Dit og mit kort, 65). Du har sikkert hørt om det semantiske web snakken, og måske også om Linked Data projektet, hvor man på kryds og tværs af datasæt linker informationer sammen for at få en dybere forståelse og mening af informationerne på WWW. Der er også et søsterprojekt, hvor det så er geodata, der er i fokus. Projektet hedder LinkedGeoData som kort sagt er\nLinkedGeoData is an effort to add a spatial dimension to the Web of Data / Semantic Web. LinkedGeoData uses the information collected by the OpenStreetMap project and makes it available as an RDF knowledge base according to the Linked Data principles. It interlinks this data with other knowledge bases in the Linking Open Data initiative. […]It currently consists of information about approx. 350 million nodes and 30 million ways and the resulting RDF data comprises approximately 2 billion triples.\nNu er LinkedGeoData brug af OpenStreetMap interessant, da dette RDF geodatasæt er klart det største på WWW, som er helt frit tilgængeligt – Størrelsen er målt på antal af unikke objekter (mange millioner flere end hvad Wikipedia rummer).\nHvad skal vi så bruge disse semantiske eksperimenter med geodata til? Vi skal først og fremmest bruge det til, at blive klogere på vores omverden geografisk. Alt dette illustreres bedst ved at vise nogle REST søgninger ind i LinkedGeoData.\nFørste eksempel : vis alle værtshuse i en radius af 500 meter fra Københavns Hovedbanegård, det gøres med følgende\n(Du kan selv prøve ovenstående søgning her)\nNu får vi en liste tilbage (i HTML) af steder samt bredde- og længdegrader, der opfylder ovenstående søgeargument. Man kan dernæst vælge at få listen i formater som rdf/xml, n-triples, turtle og n3. Det er formater som er kendte af folk, der arbejder og interesserer sig for den semantiske web kender (Jeg vil ikke uddybe nærmere i dette indlæg)\nAndet eksempel : Vis alle pengeautomater (eng: ATM) i en radius af 1000 meter fra Vesterbro Torv. Søgeargument\nIgen får vi en liste tilbage der opfylder ovenstående betingelser.\nSidste eksempel for i dag – Vi vil her lave en avanceret søgning ved brug af OpenLink Virtuoso SPARQL Query værktøjet (SPARQL er en syntaks for søgninger i RDF dokumenter). Vis alle religiøse steder (kirker, moskeer, synagoger o.s.v.) i en radius på 5 km fra Vesterbro Torv, find også alle værtshuse der befinder sig i en radius på max. 200 meter fra disse religiøse steder og giv os en liste over dette.\nPREFIX lgdo: <http://linkedgeodata.org/ontology/>\nSELECT ?placeofworshipname ?placeofworshipgeo ?pubname ?pubgeo\n?placeofworship a lgdo:PlaceOfWorship .\n?placeofworship geo:geometry ?placeofworshipgeo .\n?placeofworship rdfs:label ?placeofworshipname .\n?pub a lgdo:Pub .\n?pub geo:geometry ?pubgeo .\n?pub rdfs:label ?pubname .\nbif:st_intersects (?placeofworshipgeo, bif:st_point (12.55436897277, 55.67227263725309), 5) &&\nbif:st_intersects (?pubgeo, ?placeofworshipgeo, 0.2)\nI OpenLink Virtuoso SPARQL Query kan også vælges, hvilke formater man vil have tingene retur i\nNu bliver output i ovenstående eksempler ikke bedre end de geodata som allerede findes i OpenStreetMap. Hvilket så er en god grund til, at du kan blive frivillig i OpenStreetMap projektet. Kort fortalt hver gang du smider et eller andet ind i OpenStreetMap, så er du faktisk også med til at fodre den semantiske geoweb.\nHvis du interesserer dig for emnet den semantiske web, så afholder DONA sammen med Dagbladet Information eventen “Nyheder i kontekst: Introduktion af Tagger” d. 20 juni 2011, hvor de førende eksperter i Danmark vedr. emnet det semantiske web dukker op og fortæller.\nGeodatasæt fra Haderslev Kommune er nu i OpenStreetMap\nUdgivet den 14. juni 2011 af Soren Johannessen\n(Artikelserie Dit og mit kort, 64). Det kan ikke gentages for tit, at danske kommuner ligger inde med et hav af værdifulde geodata, som kan gøre nytte mange andre steder end lige in-house. Haderslev Kommune har doneret nogle geodatasæt i et shapefile format med kommunens oplysninger om\nCampingpladser, turistbureauer, hoteller, haller, kirker, museer, plejecentre, handicapinstitutioner, folkeskoler og andre skoler, blåflag strande og parkeringspladser\nAlle disse geodatasæt er nu blevet importeret af OpenStreeMap frivillige ind i OpenStreetMaps database.\nHaderslev Kommune er nu kommet i eksklusivt selskab med Stevns Kommune og Kolding Kommune, som også har givet geodata væk, som senere hen er blevet masseimporteret til OpenStreetMaps database. Landets 95 andre kommuner kunne fx hente inspiration i hvilke oplysninger Haderslev Kommune har givet væk og gøre det samme som en start. Dernæst lav en hjemmeside, hvor disse geodata kan hentes (gerne i et WGS84 koordinatsystem – geodatasæt i shapefil format er helt fint), så det ikke kun er OpenStreetMap, der evt. kan få glæde af disse.\nDernæst skriv gerne til det danske OpenStreetMap communitys mailingliste med en mail om, at på denne webside kan kan I hente vores geodatasæt, hvis OSM DK kan bruge dem til et eller andet.\nAlt hvad vi lægger ind af nye POIs, veje eller områder giver hele tiden OpenStreetMap mere værdi. Lad os fx sige at OSM frivillige i kommune X har crowdsourcet 10 hoteller. Kommune X giver nu geodatasæt, hvor det så viser sig at kommune X har 20 hoteller, ergo så giver det 10 nye POIs med hoteller der kan smides ekstra ind i OpenStreetMap. Derved har vi forøget værdien.\nAndre fra det offentlige med et lokalt islæt, der kunne gøre det samme eller selv smide geodata ind i OpenStreetMap selv er oplagt lokalhistoriske arkiver, museer o.s.v, da de har stor lokal viden om fx mindeplader, mindesten, statuer o.s.v. Der er ingen restriktioner i OpenStreetMap på, hvad der kan smides ind af geodata. Det eneste krav er, at det er et geografisk objekt, der findes i virkeligheden.\nArbejder du i en kommune? – Skal I være de næste der får masseimporteret jeres geodata i OpenStreetMap, så vis evt. jeres GIS-afdeling dette indlæg og sæt det så i værk.\nUdgivet i Openstreetmap\t| Tagget crowdsourcing, Dit og mit, Dit og mit kort, geodata, geodatasæt, Haderslev Kommune, Kolding Kommune, ODIS, offentlige data i spil, Openstreetmap, OSM, Stevns Kommune\t| Skriv et svar\nOpenStreetMap – din lokale geodatabank\n(Artikelserie Dit og mit kort, 63). Jeg skrev et indlæg i sidste uge om, hvordan man kunne hente alle geodata ned om Danmark. Hvad nu, hvis man kun vil have et mindre udsnit af sit eget nærområde? Ingen problemer med det, her kommer OpenStreetMap API ind i billedet. Hvis vi fx vil have alle geodata om Vesterbro i København ned, så laves der en REST søgning ind i OpenStreetMaps API med fx wget softwaren – Søgeargument\nwget -O vesterbrogeodata.osm http://api.openstreetmap.org/api/0.6/map?bbox=12.529400,55.662703,12.569705,55.674555\nHvor bbox=12.529400,55.662703,12.569705,55.674555 er bredde- og længdegraderne, der omkredser Vesterbro området med en firkant (Vesterbro er ikke en perfekt firkant, så lidt af Frederiksberg, Kongens Enghave, Indre By vil komme med ned).\nvesterbrogeodata.osm er bare et filnavn jeg vælger min OpenStreetMap XML fil skal hedde og bemærk filens .osm til sidst. Filstørrelsen af dette område fylder p.t. ca. 6,9 MB.\nNu vil nogen sikkert spørge, kan man ikke bare hive XML filen ned via sin browser (uden brug af wget) ved REST URL-søgeargument? (som vist nedenfor)\nJo, det kan du godt, problemet er bare at din browser kan fryse/gå død, hvis du henter større mængder geodata via OpenStreetMap API ned . Derfor bruger jeg altid et program som wget til dette formål.\nJeg brugte fx OpenStreetMap API, da jeg lavede et kort til blinde over Vesterbro Torv.\nVia OpenStreetMap API kan der max. hentes geodata fra et 25X25 km område, denne begrænsning er sat for at undgå belastning af OpenStreetMaps server. OpenStreetMap API bruges også i off-line redigeringsværktøjer som fx JOSM og Merkaartor, hvis du vil redigere i et bestemt område, så hentes geodata ind – du går off-line – redigerer lidt og online igen hvor du så oploader dine redigeringer til OpenStreetMaps database.\nDet enestående ved hele OpenStreetMap projektet er, at du kan få adgang til at se alle geodata (rettere sagt vektor-data), og selv lege med disse uden nogen begrænsninger.\nUdgivet i Openstreetmap\t| Tagget API, Dit og mit, Dit og mit kort, geodata, geodatabank, JOSM, Merkaartor, Openstretmap API, OSM, REST, vektor data, Vesterbro\t| Skriv et svar\nThis Bike Lane Ain’t Big Enough for Both of Us\nUdgivet den 8. juni 2011 af Soren Johannessen\n(Artikelserie Dit og mit kort, 62). Københavns Kommune har frigivet nogle geodatasæt under en fri licens. Det er geodatasæt i ESRI Shapefile format og disse indeholder oplysninger om cykelstier, antal cykelstativer, trafiktællinger på udvalgte veje. I den første udgave var det kun i ETRS89 koordinatsystem. Jeg skrev til Københavns Kommune og foreslog at WGS84 måske også var en god ide at tilbyde deres geodatasæt i, da korttjenester som Google Maps, Bing Maps og OpenStreetMap bruger dette koordinatsystem. Dagen efter var disse geodatasæt også muligt at hente i WGS84 og en stor tak for dette.\nOkay, hvordan sætter man så hurtigst muligt et geodatasæt med de Københavnske cykelstier i ESRI Shapefile formatet i spil på webben? – Jeg mener her helt klart, at GeoCommons er et godt bud. Du opretter en gratis konto – uploader din shapefile – styler farverne og bredden på cykelstierne, vælger et basiskort ud fra 17 forskellige (Google Maps, Bing Maps, OpenStreetMap o.s.v) som laget med cykelstier skal vises indover. Jeg valgte OpenStreetMap som grundkortet, og her kan du så se det endelige mashupkort med alle Københavns cykelstier (NB data er fra 2006).\nHvis du så zoomer ind og klikker på en vejstrækning, hvor der er cykelsti, så vil oplysninger om fx cykelstiens bredde eller type dukke op. Fx så er cykelstien langs Ingerslevsgade (fra Enghave St. mod Dybbøls St.) 2,3 meter bred. Bemærk, at det er rene cykelstier fra Københavns Kommune, fx grusstier på Amager Fælled hvor gående og cyklister må færdes på samme sti er ikke med i geodatasæt.\nHvad kan du så bruge dette kort til? Du kan blive klogere på bredden på de cykelstier du kører på hver dag – imponere venner/kæresten, når I er ude at cykle “denne her cykelsti er 2,1 meter bred” , måske lave analyse af hvilke bydele der har de bredeste cykelstier, dernæst sende spørgsmål til kommunen i stil med “Hvordan kan det være, at Østerbro systematisk har de bredeste cykelstier?”.\nNu handler GeoCommons siden ikke kun om at lave kort, det handler også om at dele geodata. Så når du uploader fx en Shape fil, så laver GeoCommons for dig følgende geografiske formater KML, ny Shapefile, JSON, Atom og Spatialite. Disse formater kan så downloades af andre og bruges i nye evt. kortmashups. (Download side af cykelstidata her).\nNu handlede dette indlæg ikke så meget om selve OpenStreetMap, men mere som et eksempel på brugen af OpenStreetMap som grundkort med et lag (cykelstidata) hen over ikke er den store tekniske udfordring.\nUdgivet i Openstreetmap\t| Tagget Atom og Spatialite, cykelsti, cykelstier, Dit og mit, Dit og mit kort, GeoCommons, geodata, geodatasæt, JSON, København, Københavns Kommune, KML, ODIS, Openstreetmap, OSM, Shapefile\t| 2 svar


Jeppe Krogsgaard Christensen: Ny online-boghandel ligner et lysende columbusæg og bør danne skole for alle kunstnere og udgivere - kulturmonitor.dk\nJeppe Krogsgaard Christensen: Ny online-boghandel ligner et lysende columbusæg og bør danne skole for alle kunstnere og udgivere\nDebat 9. sep. 2020 kl. 11.26\nKommentar: Forleden blev et nyt site lanceret, der kan vise sig at være vejen frem for kunsten og kunstnerne i det nye digitaliserede, stadig mere monopoliserede årtusinde. Intet mindre.\nMikrofest.dk er en online-boghandel, der sælger bøger fra landets små, kvalitetsbevidste forlag. “Store bøger fra små forlag,” som folkene bag kalder det, og det opsigtsvækkende ved konceptet er, at det er kurateret. Det er således ikke enhver selvudgiver, der kan få sine bøger til salg på sitet, men kun forlag, som et panel af litteraturforskere, kritikere, digtere og formidlere har godkendt.\nPå den måde har sitet sikret sig mod at blive en ophobning af bøger af forfattere, der ikke er dygtige nok til at udkomme på de store forlag. Mikrofest.dk satser i stedet på at blive et sted på nettet, der borger for litterær kvalitet, og som leveres af fremragende forlag som Sidste Århundrede, Palomar, OVO press, Kronstork og Arkiv for detaljer.\nSitet – og behovet for det – er opstået i en tid, hvor Amazon er på vej ind på det danske bogmarked, og hvor kampen om læserne kun bliver hårdere. Det vil betyde mere fokus på udgivelser, der appellerer til de mange, om emner som er oppe i tiden, “vigtige bøger,” som de gerne sælges som, samt fortælleformer, der ikke er for fremmede eller for eksperimenterende.\nI den kamp bliver de små forlag let skubbet endnu længere ud i periferien: Boghandlerne, der kæmper for livet, vil vælge at tage de sikre sællerter hjem og se bort fra resten, og samtidig vil de trængte aviser også anmelde færre bøger og satse på dem, de fleste læsere kender.\nI det rædselsscenarie, der med al sandsynlighed bliver virkelighed, ja, som rent faktisk allerede ER virkelighed, ligner mikrofest.dk et lysende columbusæg og et eksempel til øjeblikkelig efterfølgelse for andre kunstnere og udgivere i samme udsatte position.\nMed sitet har nysgerrige læsere fået ét sted at søge hen på computeren eller mobilen i stedet for selv at skulle orientere sig i det uoverskuelige vildnis af småforlag, og musikere og pladeselskaber burde prompte kopiere konceptet: Et panel med eksperter og et site, hvor lyttere med mod på andet end Rasmus Seebach og The Minds of 99 kan klikke sig ind og købe plader fra de utallige små, fremragende pladeselskaber, der findes derude.\nKunstmalerne kunne gøre noget lignende. Mindre gallerier og andre aktører kunne slutte sig sammen og skabe et sted på nettet, hvor mennesker med lyst til andet end Poul Pava kunne se og købe.\nSmå forlag løfter vigtig opgave\nPå den måde, med et kurateret site, renses de små udgivere og kunstnere også for den allersidste rest af mistanke om amatørisme og afvisninger fra den etablerede, pengetunge kunstverden. Og ser man på forlagene, der er tilsluttet mikrofest.dk, har mange af dem udgivet bøger, det danske litteraturlandskab ville være fladere foruden, og som også har ført priser og nomineringer med sig.\nDet var eksempelvis Jensen & Dalgaard, der udgav Carsten Müller Nielsens 'De døde fylder dagene med en smag af mønter', der vandt DR Romanprisen i år, mens Silkefyret i 2017 oversatte norske Henrik Nor-Hansens 'Termin', der blev indstillet til Nordisk Råds litteraturpris, mens Arena i flere år har sørget for, at vi kan læse det brasilianske geni Clarice Lispector, og Hoff & Poulsen har æren for, at Boccaccios italienske 'Dekameron' findes på moderne, velklingende dansk.\nDe små forlag løfter en uhyre vigtig opgave med at udgive nye forfattere og kaste lys på eksperimenterende litteratur før og nu og ude og hjemme. Opgaver der ikke er nogen økonomisk gevinst ved, men kun udføres af kærlighed til værket, og som derfor ofte opgives af de store forlag.\nMikrofest.dk er en sammeslutning af ildsjæle, af alle dem der kun brænder for litteraturen, og der bliver i den grad brug for fælles front i den nære fremtid, hvor det anderledes, det skæve, det udfordrende, meget let bliver skyllet væk af den buldrende mainstream.\nMen måske kunne mikrofest.dk tænkes ind i et endnu større, endnu mere modstandsdygtigt koncept, hvor de delte portal med lignende sites inden for musik, malerkunst og andre kunstarter. Altså et site med forskellige undersites. Alle kuraterede. For det må aldrig blive amatørernes og de talentløses fest. Det er uhyre vigtigt, hvis den anderledes kunst skal fremstå som et reelt alternativ til den etablerede med dens helt anderledes potente økonomier. Det kunne blive noget af en mikrofest. Ja, en af de helt store.\nMikkel Elming, der kommer med en baggrund i Aarhus’ samtidskunstscene, skal stå i spidsen for Glasmuseet Ebeltoft fra årsskiftet.


Tip: Sådan opretter du mapper i Fotos på iPhonen og iPaden | ON X\nTip: Sådan opretter du mapper i Fotos på iPhonen og iPaden\nFoto, iPad, iPhone, Tips\nSe her hvordan du oprettet egne albums eller mapper direkte i Fotos på iPhonen eller iPaden, så du kan sortere dine billeder efter behov.\niPhonen er verdens mest brugte kamera, og der bliver taget flere billedet en nogensinde før i verdenshistorien. Det øger selvfølgelig behovet for en god organisering af ens billeder tilsvarende. Førhen var det stort set umuligt at organisere sine billeder på iOS-enhederne uden at skulle omkring en computer. Det har Apple heldigvis fået rettet op på, og i de seneste versioner af iOS har Apple løbende forbedret mulighederne.\nEn del af organiseringen sker automatisk. For eksempel bliver billeder taget med frontkameraet puttet i Selfies-mappen og billeder bliver også automatisk sorteret efter det sted, hvor de er taget. Man kan dog også oprette sine egne mapper - eller album, som Apple kalder det, og dermed organisere alle ens billeder efter behov.\nSådan opretter du mapper i Fotos på iPhonen og iPaden\nDet hele foregår meget enkelt og intuitivt.\n1. Åbn Fotos-appen på din iOS-enhed.\n2. Tryk på Album i menuen nederst til højre.\n3. Tryk på plus-ikonet øverst for at oprette et nyt album.\n4. Giv albummet et navn.\n5. Vælg hvilke billeder du vil tilføje albummet.\n6. Du kan til enhver tid tilføje flere billeder til albummet eller fjerne billeder fra det. Det gør du ved at trykke på Rediger, når du har det pågældende album åbent.\nAlle dine oprette albums vil ligge i Album-kategorien nederst under "Mine Albums".\nBemærk at hvis du sletter et album, er det kun albummet og organiseringen der slettes - ikke de enkelte billedet i albummet. De vil stadig ligge i fotobiblioteket.


Folkedans for unge bornholmere\nAsbjørn Riis-Knudsen og Mette Stæhr er blandt de unge mennesker på Bornholm, der danser folkedans.\nma 12.02.2018, 20:33\nAsbjørn Riis-Knudsen har danset folkedans, siden han var lille. For to år siden flyttede han til Bornholm og her savnede han nogle unge at danse folkedans med.\n- Vi var nogle stykker, der blev lidt inspireret af, at vi havde et ungdomshold over fra til at give opvisning sidste år. Og så tænkte vi: det må da også kunne lade sig gøre på Bornholm, fortæller Asbjørn Riis-Knudsen.\nNu er han en af initiativtagerne bag Unge Folkedansere Bornholm, der siden midten af januar har danset folkedans i Rønne.\n- Vi skal helst være fire par, når vi danser, og det har vi været næsten alle gangene. Så det er en succes i mine øjne, siger Asbjørn Riis Knudsen.\nMette Stæhr er én af danserne.\n- Jeg arbejder som studieambassadør for de videregående uddannelser her på øen, og Asbjørn tog så kontakt til mig, for at jeg kunne være med til at sprede budskabet. Og jeg var selvfølgelig helt med på ideen. Jeg ville gerne være med til at sprede budskabet, og jeg ville også gerne være med til at danse selv, for jeg elsker at danse, siger Mette Stæhr.\nDu kan høre mere om Unge Folkedansere Bornholm i aften på TV 2/Bornholm, hvor Asbjørn Riis-Knudsen og Mette Stæhr er gæster i Mellem Os. Her kan I også møde politiassistent Svend Erik Hellner, der har været udsendt et år til Mali.


°HOTEL APARTAMENTOS CUMANA PUERTO RICO (GRAN CANARIA) 2* (Spanien) - fra DKK 458 | iBOOKED\nAvenida Las Palmeras, 14, Puerto Rico (Gran Canaria), Spanien, 35130 vis kort\nApartamentos Cumana er et budget hotel, som tilbyder udsigt over Yumbo Centrum, Playa de los Amadores og Dunas Maspalomas og har en solterrasse, en udendørs pool og en golfbane. Bygningen blev renoveret i 2007. Det omfatter lufthavnstransport, gratis shuttle-service og en strygeservice samt valutaveksling, gratis parkering og bagageopbevaring.\nGran Canaria lufthavn kan nås på 40 minutter i bil fra Apartamentos Cumana.\nDenne ejendom har 65 værelser, herunder lejlighed med 2 soveværelser og lejlighed med 1 soveværelse, som er indrettet med kabel-tv med betalingsfilm, klimaanlæg, en værdiboks, cd-afspiller og en minibar. En opvaskemaskine, en elkedel og kaffemaskiner/tekedler er også forsynet til egen forplejning.\nFuld kropsmassage og refleksmassage vil sikre gæsterne et afslappende ophold.\nAvenida Las Palmeras, 14, Puerto Rico (Gran Canaria), Spanien, 35130\nPlaya de Amadores-stranden1.4 km\n72% synes godt om dette, baseret på 322 anmeldelser\nParque Raquel Lejlighed Puerto Rico\nRocamar Lejlighed Puerto Rico\nHeliomar Lejlighed Puerto Rico\nHotel en Apartamentos Cumana - Puerto Rico (Gran Canaria)


Gave til mand, der fylder 60? - Hyggesnak - Heste-Nettet.dk\nGave til mand, der fylder 60?\nDato: 21-08-2019 17:20\nDet er min bror, der fylder, og jeg kan desværre ikke strikke ham en motorcykel!\nDet nemme og dyre: er en flaske, men jeg ved faktisk ikke om, han drikker spiritus. Rødvin: jo. Men er det ikke lidt kedeligt?\nDesuden rejser han qua sit arbejde ret meget, og han tjener pænt, så han kan nok selv købe sine drikkevarer. Toldfrit.\nJeg har af forskellige grunde kun "ingen penge har vi nok af, og nyt tøj har vi haft"\nJeg holder meget af min bror, og han har inviteret til en god fest, min ældste søster har bestilt hotelværelset (vi deler), og jeg har sagt ja.\nSå jeg har overvejet at strikke en dørstopper i form af en kat (jeg kan ikke hverken hækle eller strikke en MC), eller hue og halstørklæde med\nhans MC- navn. Evt et par "skydeluffer"/bumsehandsker. Han går ikke på jagt, og jeg ved ikke om han fisker mere (han havde et virkelig grimt MC-uheld for år tilbage, så han går lidt specielt). Men han kører MC.\nSelvfølgelig ved jeg, at min bror bliver glad, hvis jeg dukker op! Men jeg stresser simpelthen over det der gaveræs.\nHvis jeg kan få det ud af verdenen, så skal jeg kun stresse om rejsen.\nMin bror er ikke rockertypen med masser af tusser- han kan bare godt lide motorer. MC: Ducati. Sæføli!\nDu har jo selv ideen\nDato: 21-08-2019 19:53\nDu skriver selv flere gange - hvis bare jeg ku strikke en MC.\nOg senere, at du ikke kan strikke, men hækle!\nHvad med at holde fast i ideen om en MC.\nOg så kombinere med en fed, fed udflugt.\nJeg mener at det er omkring efterårsferien at der er motorcykel / veteran / custom made bil/MC stævne.\nFolk viser deres maskiner frem, sparker dæk, der er ræs ved vandet og boder med pølser.\nEr du østdansker - hvad med en tur til Hven, se Tycho Brahes ø.\nEr du fra sydfyn, hvad med at sejle med sejlskib, jeg tror at ruten går fra Svendborg til Nyborg og retur.\nLandet er fyldt med fede oplevelser. Og mange af de bedste koster småpenge!\nDato: 22-08-2019 10:55\nUd over at din bror vil være glad for at du kommer så tror jeg han vil være mere glad for en personlig gave end at den har kostet et bestemt beløb.\nPrøv denne måde til at indsnævre mulighederne\nEr han til nips, ja - nej\nMad nørd, ja - nej (hæklede grydelapper er altid populært)\nEr han til vin, øl eller chokolade, ja - nej\nKan han li' havearbejde ja - nej (nogle mænd elsker dimser til haven, måske et hakkejern)\nVærktøjs nørd, ja - nej\nOplevelser, ja - nej\nElektronik, ja - nej\nTøj / sko, ja - nej\nStilikon eller praktisk anlagt ja - nej\nHar du kreative evner, ja - nej\nEr han til kæledyr, ja - nej\nHvis din bror læser så kan du hækle et bogmærke, køb evnt. en bog dertil. Den store håndbog for halvgamle mænd af Gorm Vølver & Bjarne Schilling. Kunne være en mulighed.\nEt gavekort måske, hvis du ikke har en idé om han vil være glad for en roman eller en fagbog om feks. MC.\nMåske sætter han mere pris på øl end vin, eller du kan måske tænke mere personligt ved at skrue tiden tilbage til jeres barndom og lave noget personligt ud fra den tid? Et billede i ramme eller hvad med en personlig tale (eller en sang)? måske med billeder fra jeres barndom..\nHvis det ikke er sagen så kan du også forære ham en oplevelse. Det er meget oppe i tiden. Hot stone massage eller måske en tur, hvor man kan opleve Horsens statsfængsel inde fra hvis det passer bedre evnt. med en koncert billet.\nHvis han rejser meget så kan du måske finde på noget han kunne mangle på rejser.\nForrestens så er toldfrit en kæmpe joke som ikke har hold i virkeligheden! Sidst jeg var igennem div. lufthavne så var jeg pænt overrasket over prisniveauet som lå langt over enhver kiosk uden respekt for borgernes penge!\nDato: 22-08-2019 19:01\nMåske en ide, koster dog lidt, men en kombi af motorcykel og vin.\nDato: 23-08-2019 12:24\n...er godt nok lidt mere end tres, men lige så svær at finde på gave til.\nDet sidste han fik var en (herre)tur til Odense og brygge øl. De havde en fantastisk dag. Måske kan du bruge en variant der passer til Jer.\nDato: 28-08-2019 11:02\nNu skriver du ikke meget om hvad han er for en, så den er lidt svær.\nMin bedre halvdel fyldte 50 i maj, og jeg har givet ham et stykke land i Skotland (ligesom et stykke regnskov, eller køb en orangutang). Manden min elsker Skotland efter at have boet der en periode, da han i tidernes morgen var under uddannelse og der var mulighed for at tage et eller flere semestre i udlandet, så valget var let.\nMed købet af et jordlod i Skotland, kan man jfr. skotsk lov, tituleres Laird, Lord eller Lady i samme forbindelse og det var her jeg synes det sjove kom ind. Så han har et jordlod i et naturreservat i Skotland, og som anden del af gaven så gik ud på - nemlig at vi næste år skal besøge jordloddet og han kan få lov at komme tilbage til Skotland. Man får udleveret GPS koordinater, så man kan finde sit helt eget stykke jord, og prisen er fra 285,- kr. og opefter\nDato: 22-09-2019 19:01\nDet viste sig, at han kort før fødselsdagen udsendte en ønskeliste på nogle ret dyre ting, bla kevlar MC-tøj. Mine søstre gav så 50 kronesedler rullet sammen- mange af dem.\nMen jeg puklede på med dørstopperkatten (Der kun blev trævlet op 4 gange, og da jeg nåede til det sidste øre, tabte jeg en maske- så den lignede mere en hornugle! Med ørene).\nJeg sad så fredag aften og syede på livet løs (jeg hader at sy, og er elendig til det!), og beklager, den fik ikke de der poter (de var strikket og trævlet op to gange- )syet på, og øjnene (sikkerhedsøjne af plast), spildte jeg meget god tid på at få placeret- lige. Snuden og munden endte som (meget optrævlet og gensyet broderi), okay, knurhårene undlod jeg at brodere. Så klokken 00.10 var katten færdig. Med en sløjfe med en bjælde syet på (med kinesertråd/bjørnetråd), som IKKE var med i opskriften.\nRisfyldet kom i en kasseret sok- men den var der hul i!- Så ny sok udover, og så slog jeg altså bare en knude på! I følge opskriften skulle sokken så syes sammen. Nå, men fyld kom i, bunden blev syet på, og jeg kæmpede med at sy en snude og mund. Bare nogenlunde lige og symmestrisk og i passende størrelse!\nNæste dag pakkede jeg katten i en mulepose (med Anders And tegneserietryk på) sammen med et lillle billigt Memory spil. Og pakkede det ind.\nPå kortet ved skrev jeg, at min bror nu fik tre små gaver 1) til at holde alle døre åbne 2) så han kan holde hukommelsen skarp 3) så han han kan holde styr på sine ting.\nJeg var MEGET i tvil om den strikkede kat (jeg skulle nok have prøvestrikket den 4-6 gange først!), men folk syntes den var fin, min niece (en af fødselarens døtre) udbrød: "Nej, hvor er den sød!" Så den er god nok.\nSå, jeg tror nok, den er okay. Jeg ved det godt: Jeg har et lavt selværd og er så !#¤%!! perfektionistisk, at man skulle tro, det er løgn.\nI øvrigt- var der fejl i opskriften!\nMen vi havde en god fest, jeg var endda ude og svinge mine danseben (nu mere trælår), selvom jeg egentlig ikke havde tænkt mig det. Men min bror bød mig op!\nOgså fik jeg danset med en af hans kammerater, der pga diabetes har fået sat sine underben og fødder af. Han var helt tryg ved at danse med mig, jeg holdt nok fast i hans hænder, og så blev han faktisk meget rørt over, at jeg ville danse med ham. Det syntes jeg var lidt svært at håndtere. Jeg syntes jo ikke, jeg gjorde ham en tjeneste eller var ædelmodig. Jeg syntes bare, at hvis han turde, så kunne vi da prøve at danse...\nTak for Jeres forslag, som jeg vil huske til en anden god gang!\nDen næste, der fylder 60 er nu mig, men jeg har så 6 år til at spare op.\nOg finde på ønsker...\n© Copyright 1997 - 2020 heste-nettet.dk Siden tog 0.0461 (0.0439) sekunder at lave.


Køb Play - Skelettflicka, Maskeraddräkt - Lekmer.dk – Køb børneprodukter online - Lekmer.dk\nEr du bange for spøgelser? Denne uhyggelige skeletdragt får det til at løbe koldt ned ad ryggen på venner og familie. Indeholder en sort dragt med tylskørt og hvidt skelettryk og matchende fingerløse vanter. Alt hvad du behøver til halloween eller kostumefesten!\nhttps://lekmer.dk/skelettflicka-maskeraddrakt/p/84097 84097 Skelettflicka, Maskeraddräkt https://lekmer.dk/images/261824/nostotracking.jpg 0 0 DKK OutOfStock Play Toys/Costumes/Halloween Er du bange for spøgelser? Denne uhyggelige skeletdragt får det til at løbe koldt ned ad ryggen på venner og familie. Indeholder en sort dragt med tylskørt og hvidt skelettryk og matchende fingerløse vanter. Alt hvad du behøver til halloween eller kostumefesten!


Mammen & Drescher af Erich Karsholt - Indbundet Bog - Gucca.dk\nHistorien om Mammen & Drescher tager sin begyndelse i 1896 med etableringen af en speditions- og pakhusforretning. Pga. ekspanderingen etablerer ejerne en bilforretning i 1914. Og historien om... Læs mere.\nHistorien om Mammen & Drescher tager sin begyndelse i 1896 med etableringen af en speditions- og pakhusforretning. Pga. ekspanderingen etablerer ejerne en bilforretning i 1914. Og historien om privatbilismens spæde start i Danmark samt præsentation for hedengangne danske bilmærker som JAN-bilen, triangel eller automobilfabrikken Thrige.\nNår man handler på nettet er sikkerheden utrolig vigtig, og det er selvfølgelig noget, vi vægter højt. NETS har godkendt vores betalingsløsning, og det fungerer som den overvejende garanti for sikkerheden bag din Internetbetaling. Derfor er køb og betaling online fuldstændig sikkert hos os.\nGucca.dk giver altid 30 dages fuld returret, helt uafhængig af hvilken vare du måtte have købt hos os. Det betyder ganske enkelt, at såfremt du fortryder dit køb, eller af anden grund alligevel ikke ønsker din vare, så kan du sende den uønskede vare tilbage til os, og så refunderer vi pengene til dig. Det er altid en god ide at kontakte os, før du vælger at returnere dit produkt.\nAt du som kunde hos Gucca får tilsendt dit produkt både hurtigt og sikkert, er af stor betydning for os. Det betyder, at hvis varen er på lager, så får du den leveret indenfor 1-2 hverdage. Husk, at du altid kan få den præcise lagerstatus på hver enkelt vare. Har du spørgsmål til leveringstiden eller lagerstatus, er du altid velkommen til at tage kontakt til os.\nI vores webshop har du mulighed for at vælge blandt adskillige betalingsmetoder. Du benytter bare den betalingsmulighed, der passer dig bedst. Du handler altid sikkert og trygt, lige meget hvilken betalingsmetode du gør brug af. Se alle vores betalingsmuligheder ved at klikke på linket. Først når din vare er afsendt, bliver beløbet trukket fra din konto.\nSkulle der opstå spørgsmål eller tvivl til Gucca.dk, skriver eller ringer du selvfølgelig bare til os. Du kan sende e-mail eller ringe til os alle hverdage imellem 10-15, og vi er parat til at assistere dig - med godt humør og et smil.\nDu har naturligvis mulighed for at følge ordren, når du køber hos Gucca.dk. Når du har betalt og modtaget din kvittering, får du mulighed for at tilgå din egen ordreside. På ordresiden vil du have mulighed for at se, hvornår vi sender din forsendelse. Når pakken er sendt fra vores lager og er på vej til dig, modtager du en mail fra os.\nBiler, Spedition, Transport, Jan, Triangel, Fnac, Veteranbiler, Samlefabrikker, Fisk, Dæk, Mammen & Drescher, Bøger, Bog\nDin anmeldelse af Mammen & Drescher\nVores brugere har bedømt Mammen & Drescher Bog til 5 ud af 5 stjerner - baseret på 1 bedømmelse og 1 anmeldelse\nInteressant og velskrvet lille bog af Erich Karsholt, som også beskriver en interessant periode og interessante personligheder i den tidlige danske automobilisme.\nKarsholt har i øvrigt nyligt udgivet hvad nu må betegnes som standardværket om dansk bilproduktion, som varmt kan anbefales - og den findes naturligvis også hos GUCCA.\nproduct_stock_yes product_offer_no product_preorder_no\tproduct_buyable_yes product_group_bog path__forside path__bøger path__hobby path__erichkarsholt path__mammen&drescher\n469,95 krMercedes-Benz I Danmark - Bog\n409,95 krRenault I Danmark - Bog